หน่วยที่ 2**:** ศูนย์กลางอำนาจยุคต้น

บทเรียนที่ 4: อาณาจักรสมัยโบราณมีขนาดใหญ่โตเพียงใด?

***ฉบับแปลอย่างไม่เป็นทางการ***

***โปรดอ้างอิงต้นฉบับภาษาอังกฤษหากจำเป็นต้องมีการตรวจพิสูจน์***

**หน่วยที่ 2: ศูนย์กลางอำนาจยุคต้น**

***บทเรียนที่ 4: อาณาจักรสมัยโบราณมีขนาดใหญ่โตเพียงใด?***

|  |  |  |
| --- | --- | --- |
| วิชา | ประวัติศาสตร์/สังคมศึกษา | |
| หัวข้อ | อาณาจักรสมัยโบราณมีขนาดใหญ่โตเพียงใด? | |
| ระดับ | มัธยมศึกษาตอนต้น | |
| แนวคิดหลัก | มีหลายทฤษฎีเกี่ยวกับประวัติศาสตร์ของอาณาจักรพยูและข้อมูลจากหลายแหล่งก็สนับสนุนประวัติศาสตร์ฉบับต่างๆ ที่แย้งกัน | |
| กรอบคิดหลัก | สถาปัตยกรรม  เมือง  อิทธิพล  การรุกราน  อาณาจักร  ทฤษฎี | |
| จำนวนคาบ/บทเรียน | 1 คาบ (1 คาบประมาณ 50 นาที) | |
| อุปกรณ์ที่จำเป็น | สื่อการเรียนและแบบฝึกหัดสำหรับแจก | |
| ความรู้พื้นฐาน | นักเรียนควรมีความรู้พื้นฐานจากการทำแบบฝึกหัด 1: อ่านก่อนเรียน อาจให้นักเรียนทำเป็นการบ้านมาก่อนหรือทำในคาบก่อนหน้า | |
| วัตถุประสงค์การเรียนรู้  *เมื่อจบบทเรียน นักเรียนจะสามารถ* | | |
| **ความรู้** | **ทักษะ** | **ทัศนคติ** |
| 1. แสดงความรู้เกี่ยวกับศิลปะและสถาปัตยกรรมของคนสมัยโบราณ (ชาวพยู) 2. อธิบายได้ว่านักโบราณคดีใช้หลักฐานสนับสนุนทฤษฎีของตนอย่างไร | 1. พิจารณาหลักฐานของทฤษฎีที่แย้งกันสองทฤษฎีเกี่ยวกับประวัติศาสตร์ และตัดสินใจว่าทฤษฎีไหนน่าคล้อยตามมากกว่า 2. สร้าง “นิสัยแบบนักประวัติศาสตร์” ในการพิจารณาทัศนะของเพื่อนร่วมชั้นและนำเสนอทัศนะของตนอย่างเคารพกัน 3. ใช้การให้เหตุผลแบบมีหลักฐานสนับสนุนเพื่อเสนอทฤษฎีทางประวัติศาสตร์เกี่ยวกับอาณาจักรโบราณในเอเชียตะวันออกเฉียงใต้ | 1. ตั้งคำถามกับสมมติฐานที่ว่าประเทศ/อาณาจักรมีลักษณะเป็นเนื้อเดียวกันในทางวัฒนธรรม 2. บ่มเพาะความเคารพต่อผู้คนในประเทศเพื่อนบ้านโดยพิจารณาจุดร่วมต่างๆที่มี |

|  |  |  |  |
| --- | --- | --- | --- |
| **ช่วง** | **การดำเนินการสอน** | **สื่อการเรียน** | **หลักการและเหตุผล** |
| เกริ่นนำ  [10 นาที] | * + - 1. **กระตุ้นความสนใจ: เปรียบเทียบเมือง**   แจกแบบฝึกหัด 2 ให้นักเรียนทำ | * แบบฝึกหัด 2: เปรียบเทียบเมือง | แบบฝึกหัด 2 ทำให้นักเรียนได้ใช้ความรู้ที่มีมาเดิมในการคิดเกี่ยวกับเนื้อหาของบทเรียนนี้ |
| ดำเนินบทเรียน  [30 นาที] | * + - 1. **ครูบรรยาย** * ในสมัยโบราณ ไม่มีประเทศที่มีพรมแดนตายตัวเหมือนอย่างที่เป็นอยู่ในปัจจุบัน มีหลายอาณาจักรที่พรมแดนเปลี่ยนแปลงไปตามกาลเวลา และมีเมืองอิสระเล็กๆอยู่อีก * ให้นักเรียนดูสื่อการเรียน 6: แผนที่ 1 และสื่อการเรียน 7: แผนที่ 2 อธิบายว่าแผนที่สองอันนี้แสดงถึงแนวคิดที่แตกต่างกันเกี่ยวกับประวัติศาสตร์ คือ ผู้คนในเอเชียตะวันออกเฉียงใต้โบราณรวมตัวกันเป็นเมืองอิสระเล็กๆ ในช่วงเวลาต่างๆ และผู้คนรวมตัวเป็นอาณาจักรใหญ่ที่ประกอบด้วยเมืองต่างๆ และดำรงอยู่มาเป็นพันๆ ปี * ส่วนอาณาจักรเหล่านี้จะเคยเข้มแข็งมากน้อยเพียงใด หรือเคยมีอำนาจเพียงใดนั้นขึ้นอยู่กับว่ามีอาวุธมากน้อยเพียงใด มีเครือข่ายบริวารมากน้อยเพียงใด มีเงินมากน้อยเพียงใด และมีกำลังคนที่เป็นแรงงานและทหารมากน้อยเพียงใด * นักประวัติศาสตร์จำนวนมากเชื่อว่าชาวพยู (Pyu) ก่อตั้งอาณาจักรแห่งแรกในบริเวณนี้ที่ปัจจุบันเป็นประเทศเมียนมา มีซากปรักหักพังของเมืองต่างๆ ที่เราเห็นได้ในปัจจุบัน นักโบราณคดีเชื่อว่าเมืองเหล่านี้ถูกสร้างขึ้นในช่วงระหว่างศตวรรษที่ 1 ถึง 9 * แต่นักประวัติศาสตร์เห็นไม่ตรงกันในเรื่องที่ว่าอาณาจักรพยูนี้มีขนาดใหญ่แค่ไหนและดำรงอยู่นานเพียงใด ไม่ชัดเจนว่าเมืองต่างๆ ที่นักโบราณคดีพบนั้นทั้งหมดเป็นส่วนหนึ่งของอาณาจักรเดียวที่มีขนาดใหญ่และมีอายุยาวนาน (ทฤษฎี 2) หรือว่าเป็นเมืองอิสระเล็กๆ ที่มีลักษณะร่วมกันบางอย่าง (ทฤษฎี 1) * วันนี้ นักเรียนจะทำงานเป็นกลุ่มเพื่อพิจารณาข้อมูลที่สนับสนุนทฤษฎีเหล่านี้ และนักเรียนจะมีข้อสรุปของตัวเอง   + - 1. **งานกลุ่ม**   1. แบ่งนักเรียนออกเป็นกลุ่มๆ ละ 4 – 6 คน แจกสื่อการเรียน 3-7 และแบบฝึกหัด 3   2. แสดงกระบวนการหาหลักฐานสนับสนุนทฤษฎี ยกตัวอย่างเช่น ครูอาจชี้ให้เห็นว่าในแผนที่ 1 (สื่อการเรียน 6) เมืองต่างๆ มีอยู่ในช่วงเวลาที่แตกต่างกันซึ่งสามารถสนับสนุนทฤษฎี 1 แต่สื่อการเรียน 4 บอกว่าชาวพยู (Pyu) ย้ายเมืองหลวงของตนไปซึ่งสนับสนุนทฤษฎี 2   3. ให้เวลานักเรียน 10 นาทีในการพิจารณาข้อมูลต่างๆ และจดบันทึกหลักฐานที่สนับสนุนทฤษฎี 1 หรือทฤษฎี 2 พยายามดึงสิ่งที่นักเรียนจะมองหา คือ เมืองหลวงหรือเมืองใหญ่ๆ สินค้าหรือสิ่งของที่พบ สิ่งที่นักประวัติศาสตร์คิด ภูมิศาสตร์ หรือบริเวณที่ชาวพยูอาศัย | * บันทึกสำหรับครู * สื่อการเรียน 1: ภาพโกศจากเบคธาโน (Beikthano) * สื่อการเรียน 2: ภาพโกศจากศรีเกษตร (Sriksetra) * สื่อการเรียน 6: แผนที่ 1 แสดงเมืองพยูที่มีกำแพงล้อมรอบห้าแห่ง * สื่อการเรียน 7: แผนที่ 2 แสดงอาณาจักรพยู * สื่อการเรียน 3: คำบรรยายของชาวจีนในศตวรรษที่ 5 * สื่อการเรียน 4: คำบรรยายเมืองหลวงของพยูโดยชาวจีนในศตวรรษที่ 9 * สื่อการเรียน 5: ลำดับเวลาของเมืองพยู 4 แห่ง * แบบฝึกหัด 3: ปริศนาประวัติศาสตร์ | การบรรยายของครูทำให้นักเรียนได้ข้อมูลที่จำเป็นสำหรับการทำงานกลุ่ม  การทำงานกลุ่มทำให้นักเรียนได้พิจารณาหลักฐานสำหรับทฤษฎีที่แย้งกันสองทฤษฎีเกี่ยวกับประวัติศาสตร์และตัดสินใจว่าทฤษฎีไหนน่าคล้อยตามมากกว่า |
| ปิดท้าย  [10 นาที] | 1. **นำเสนอทฤษฎีของเรา**   4.1 ให้ตัวแทนกลุ่มอธิบายว่ากลุ่มตนสนับสนุนทฤษฎีไหนและเพราะเหตุใด  4.2 คำถามให้พิจารณา คือ จะเป็นอย่างไรถ้านักเรียนพบสิ่งของจากยุคหลังในแหล่งสำรวจพยู? ซึ่งอาจหมายความได้สองทาง คือ ชาวพยูรับวิถีปฏิบัติและวัฒนธรรมจากอาณาจักรอื่นอาจโดยสมัครใจหรือถูกบังคับก็ได้ หรือว่ามีคนกลุ่มใหม่มาอาศัยอยู่ที่นั่น  4.3 บอกนักเรียนว่าทฤษฎีอันใดอันหนึ่งอาจถูกต้องก็ได้ นักประวัติศาสตร์ยังถกเถียงกันอยู่ในเรื่องนี้ และตอนนี้นักเรียนก็เป็นส่วนหนึ่งในการถกเถียงดังกล่าว |  | การนำเสนอทฤษฎีทำให้นักเรียนได้แสดงความคิดเห็นของตน รับฟังความคิดเห็นของคนอื่น และรวบรวมสิ่งที่ได้เรียนรู้มา |
| **การประเมินผล**  ครูสามารถประเมินว่านักเรียนบรรลุตามวัตถุประสงค์การเรียนรู้ของบทเรียนหรือไม่ด้วยการพิจารณาคำตอบในแบบฝึกหัด 2 และด้วยการฟังการนำเสนอและดูคำตอบในแบบฝึกหัด 3 | | | |

หน่วยที่ 2**:** ศูนย์กลางอำนาจยุคต้น

บทเรียนที่ 4: อาณาจักรสมัยโบราณมีขนาดใหญ่โตเพียงใด?

บันทึกสำหรับครู สื่อการเรียน และแบบฝึกหัด

|  |
| --- |
| บันทึกสำหรับครู |
| * ในสมัยโบราณ ไม่มีประเทศที่มีพรมแดนตายตัวเหมือนอย่างที่เป็นอยู่ในปัจจุบัน มีหลายอาณาจักรที่พรมแดนเปลี่ยนแปลงไปตามกาลเวลา และมีเมืองอิสระเล็กๆอยู่อีก * ให้นักเรียนดูสื่อการเรียน 6: แผนที่ 1 และสื่อการเรียน 7: แผนที่ 2 * อธิบายว่าแผนที่สองอันนี้แสดงถึงแนวคิดที่แตกต่างกันเกี่ยวกับประวัติศาสตร์ คือ   ทฤษฎี 1 ผู้คนในเอเชียตะวันออกเฉียงใต้โบราณรวมตัวกันเป็นเมืองอิสระเล็กๆ ในช่วงเวลาต่างๆ และ  ทฤษฎี 2 ผู้คนรวมตัวเป็นอาณาจักรใหญ่ที่ประกอบด้วยเมืองต่างๆ และดำรงอยู่มาเป็นพันๆ ปี   * อาณาจักรเหล่านี้จะเคยเข้มแข็งมากน้อยเพียงใด หรือเคยมีอำนาจเพียงใดนั้นขึ้นอยู่กับว่ามีอาวุธมากน้อยเพียงใด มีเครือข่ายบริวารมากน้อยเพียงใด มีเงินมากน้อยเพียงใด และมีกำลังคนที่เป็นแรงงานและทหารมากน้อยเพียงใด * นักประวัติศาสตร์จำนวนมากเชื่อว่าชาวพยู (Pyu) ก่อตั้งอาณาจักรแห่งแรกในบริเวณนี้ที่ปัจจุบันเป็นประเทศเมียนมา มีซากปรักหักพังของเมืองต่างๆ ที่เราเห็นได้ในปัจจุบัน นักโบราณคดีเชื่อว่าเมืองเหล่านี้ถูกสร้างขึ้นในช่วงระหว่างศตวรรษที่ 1 ถึง 9 * แต่นักประวัติศาสตร์เห็นไม่ตรงกันในเรื่องที่ว่าอาณาจักรพยูนี้มีขนาดใหญ่แค่ไหนและดำรงอยู่นานเพียงใด ไม่ชัดเจนว่าเมืองต่างๆ ที่นักโบราณคดีพบนั้นทั้งหมดเป็นส่วนหนึ่งของอาณาจักรเดียวที่มีขนาดใหญ่และมีอายุยาวนาน (ทฤษฎี 2) หรือว่าเป็นเมืองอิสระเล็กๆ ที่มีลักษณะร่วมกันบางอย่าง (ทฤษฎี 1) * วันนี้ นักเรียนจะทำงานเป็นกลุ่มเพื่อพิจารณาข้อมูลที่สนับสนุนทฤษฎีเหล่านี้ และนักเรียนจะมีข้อสรุปของตัวเอง |

|  |
| --- |
| สื่อการเรียน 1: ภาพโกศจากเบคธาโน (Beikthano) |
| .  *ที่มา*: Aung Thaw. 1968. Report on the excavations at Beikthano. Rangoon: Ministry of Union Culture. |

|  |
| --- |
| สื่อการเรียน 2: ภาพโกศจากศรีเกษตร (Sriksetra) |
|  |
| *ที่มา:* ©UNESCO. 2016 |

|  |
| --- |
| สื่อการเรียน 3: คำบรรยายของจีนในศตวรรษที่ 5 |
| นักประวัติศาสตร์ กอร์ดอน ลูซ ที่ตีความข้อความภาษาจีนจากศตวรรษที่ 5 เชื่อว่าชาวพยูรวมตัวเป็นอาณาจักรขนาดใหญ่เท่าพื้นที่สีแดงในแผนที่ 2  “พ้นไปจากนั้น 3,000 ลี้ไปทางตะวันตกเฉียงใต้ของยุงฉาง (*Yung-ch’ang)* (บริเวณทางใต้ของจีนในปัจจุบัน) มีการเอ่ยถึงผู้คนที่มีอารยธรรม ชาวเปียว…. ที่เจ้าและเสนาบดี พ่อและลูก คนแก่และหนุ่มสาว ต่างมีลำดับฐานันดรของตน (หมายความว่าผู้คนมีการจัดลำชั้น)”  \*หมายเหตุ: ลี้คือหน่วยวัดระยะทางของจีน หนึ่งลี้ประมาณครึ่งกิโลเมตร  *ที่มา*: Luce, G.H. 1960. ‘The Ancient Pyu’.*Burma Research SocietyFiftieth Anniversary Publications, No.*2, p. 309. Rangoon. |

|  |
| --- |
| สื่อการเรียน 4: คำบรรยายเกี่ยวกับเมืองหลวงของพยูโดยชาวจีนในศตวรรษที่ 9 |
| นักประวัติศาสตร์กอร์ดอน ลูซ ที่ตีความข้อความภาษาจีนจำนวนมากจากศตวรรษที่ 8 และ 9 เชื่อว่าอาณาจักรพยูมีการเปลี่ยนแปลงสองครั้งในช่วงเวลานี้ เขาเชื่อว่าข้อความของชาวจีนเป็นคำบรรยายเมืองศรีเกษตร (Sriksetra) ของพยู(หมายเลข 1 ในแผนที่ 1)  “[พยู] ประกอบด้วยอาณาจักร 18 แห่งที่เกี่ยวข้องกัน [และ] 298 เผ่าโดยมี 32 เผ่าที่สำคัญ”  *ที่มา*: Luce, G.H. 1960. ‘The Ancient Pyu’. *Burma Research Society Fiftieth Anniversary Publications, No.*2, p. 309. Rangoon. |

|  |
| --- |
| สื่อการเรียน 5**:** ลำดับเวลาของเมืองพยูทั้งสี่แห่ง |
| ฮเมงมาว  (ค.ศ. 100-500)  ศรีเกษตร  (ค.ศ. 60-870)  ฮาลิน  (ค.ศ. 70-890)  เบคธาโน  (200 ปีก่อนคริสตกาล - ค.ศ. 610)  วันที่จากเบคธาโน ฮาลิน และศรีเกษตร เป็นวันที่ตามการคำนวณคาร์บอนกัมมันตรังสี  วันที่จากฮเมงอาวมาจากวัดและรูปปั้นฮินดูและพุทธ  ค.ศ. = ยุคปัจจุบัน  ก่อนคริสตกาล = ก่อนยุคปัจจุบัน  **อิงกับปฏิทินคริสเตียนเกรกอเรียน เริ่มนับที่ ค.ศ. 1**  การหาอายุจากคาร์บอนกัมมันตรังสีได้มาจากการวิเคราะห์ซากพืชหรือซากสัตว์  *ที่มา:*Zaini, Shah Alam. 2016. |

|  |
| --- |
| สื่อการเรียน 6: แผนที่ 1 แสดงพื้นที่ของพยูที่มีกำแพงล้อมรอบ 5 แห่ง |
| แผนที่แสดงเมืองที่มีกำแพงล้อมรอบของอาณาจักรพยู 5 แห่ง โดย 3 แห่งเป็นมรดกโลกที่รับรองโดยยูเนสโก้และเมืองวาดดิ (Waddi) และเมืองมองมาว (Mongmao) แผนที่นี้ควรระบุช่วงเวลาโดยประมาณที่แต่ละเมืองดำรงอยู่ (ข้อมูลจากการตรวจหาอายุโดยใช้วิธีการหาอายุจากคาร์บอนกัมมันตรังสี ดูสื่อการเรียน 5)  เมืองต่างๆ ในแผนที่: 1 ธิยิกิติยา (Thiyikittiya) (ศรีเกษตร), 2 เบคธาโน, 3 ฮาลิน, 4 ฮเมงมาว (Hmaingmaw) (เมืองมาว), 5 วาดดิ (Waddi) หมายเลข 6 คือ ตำแหน่งของพุกาม    *ที่มา*:  แผนที่พื้นฐาน: Dedering Uwe. 2010. แผนที่ตำแหน่งของเมียนมา.<https://commons.wikimedia.org/wiki/File:Myanmar_relief_location_map.jpg>  ข้อมูลเพิ่มเติม: Shah Alam Zaini. 2016. |

|  |
| --- |
| สื่อการเรียน 7: แผนที่ 2 |
| แผนที่แสดงอาณาจักรพยูตามที่นักประวัติศาสตร์บางคนนำเสนอ    *ที่มา*:  แผนที่พื้นฐาน: Dedering Uwe. 2010. แผนที่แสดงตำแหน่งของเมียนมา. <https://commons.wikimedia.org/wiki/File:Myanmar_relief_location_map.jpg>  ข้อมูลเพิ่มเติม: Shah Alam Zaini. 2016. |

|  |
| --- |
| แบบฝึกหัด 1: อ่านก่อนเรียน |
| เอเชียตะวันออกเฉียงใต้ตั้งอยู่ระหว่างศูนย์กลางอารยธรรมสำคัญสองแห่ง คือ อินเดียและจีน ชาวเอเชียตะวันออกเฉียงใต้ดัดแปลงสิ่งต่างๆ จากวัฒนธรรมอินเดียและจีนให้เหมาะกับความต้องการท้องถิ่น  ด้วยเหตุนั้น ศิลปะและสถาปัตยกรรมในเอเชียตะวันออกเฉียงใต้จึงได้รับอิทธิพลอย่างมากจากฮินดูและพุทธที่มีต้นกำเนิดจากอินเดีย แต่ชาวเอเชียตะวันออกเฉียงใต้ไม่ได้เพียงแต่คัดลอกศิลปะอินเดีย แต่ว่าใช้อิทธิพลของอินเดียเพื่อสร้างลีลาทางศิลปะที่เป็นตัวของตัวเอง ยกตัวอย่างเช่น ชาวมอญที่เคยเป็นกลุ่มอำนาจหลักในบริเวณที่เป็นประเทศไทยในปัจจุบันจนถึงศตวรรษที่ 12 สร้างธรรมจักรสมัยทวารวดี หินแกะสลักเหล่านี้แสดงถึงอิทธิพลพุทธจากอินเดียแต่มีลักษณะเฉพาะตัวของวัฒนธรรมมอญ ศิลปะมอญแบบใหม่นี้ต่อมาก็ได้แพร่หลายไปยังส่วนอื่นๆ ของเอเชียตะวันออกเฉียงใต้  หนทางสำคัญอีกหนทางหนึ่งที่ทำให้เกิดการแพร่และผสมผสานวัฒนธรรมก็คือการรุกราน ยกตัวอย่างเช่น กองทัพจีนรุกรานทางเหนือของเวียดนามในศตวรรษที่ 2 ก่อนคริสตกาล ผู้ปกครองชาวจีนใช้ระบบการปกครอง ระบบการเขียนและความเชื่อทางศาสนาของตน แต่ผู้คนในตอนเหนือของเวียดนามก็ไม่ได้กลายเป็นจีน พวกเขาคงรักษาวัฒนธรรมบางอย่างของตนเองไว้ และรับเอาวิถีปฏิบัติจากจีนมาบางส่วน เมื่อชาวเวียดนามทางเหนือขับไล่กองทัพจีนออกไปได้ พวกเขาก็รักษาอิทธิพลจีนบางส่วน แต่ก็ดัดแปลงให้เข้ากับความคิดในท้องถิ่น |

|  |
| --- |
| แบบฝึกหัด 1: แบบฝึกหัดอ่านก่อนเรียน  ใช้สิ่งที่นักเรียนได้เรียนรู้มาจากการอ่านก่อนเรียนเติมลงในแผนภาพเวนน์นี้เพื่อเปรียบเทียบว่าวัฒนธรรมมอญและเวียดนามได้รับอิทธิพลจากภายนอกหรือแพร่วัฒนธรรมของตัวเองอย่างไร มีคำตอบบางส่วนให้ไว้แล้วเพื่อเป็นตัวอย่างให้นักเรียนดู |
|  |

|  |
| --- |
| แบบฝึกหัด 2: เปรียบเทียบเมือง |
| คำถาม 1. นึกถึงเมืองในประเทศของนักเรียนที่แตกต่างจากเมืองที่โรงเรียนของนักเรียนตั้งอยู่มากที่สุด ยกตัวอย่างเช่น หากโรงเรียนของนักเรียนอยู่ในหมู่บ้านชายฝั่งเล็กๆ นักเรียนก็อาจจะนึกถึงเมืองขนาดใหญ่ที่อยู่ห่างไกลทะเล:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ใช้ตารางข้างล่างนี้ในการช่วยกันหาความคล้ายคลึงและความต่างระหว่างเมืองของนักเรียนกับเมืองที่นักเรียนนึกถึงข้างบน นึกถึงว่าผู้คนทำงานอะไร นับถือศาสนาอะไร มีเชื้อชาติอะไร พูดภาษาอะไร ฟังดนตรีประเภทไหน ทานอาหารอะไร และอยู่ในบ้านแบบไหน   |  |  | | --- | --- | | ความเหมือน | ความต่าง | |  |  |   คำถาม 2. คราวนี้ลองนึกถึงเมืองในประเทศเพื่อนบ้านที่คล้ายกับเมืองที่โรงเรียนของนักเรียนตั้งอยู่มากที่สุด: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ใช้ตารางข้างล่างเพื่อช่วยกันหาความเหมือนและความต่างระหว่างเมืองของนักเรียนกับเมืองที่นึกถึงข้างต้น นึกถึงว่าผู้คนทำงานอะไร นับถือศาสนาอะไร มีเชื้อชาติอะไร พูดภาษาอะไร ฟังดนตรีประเภทไหน ทานอาหารอะไร และอยู่ในบ้านแบบไหน   |  |  | | --- | --- | | ความเหมือน | ความต่าง | |  |  |   คำถาม 3. อีก 2,000 ปีข้างหน้า นักประวัติศาสตร์จะรู้ได้อย่างไรว่าเมืองที่นักเรียนนึกถึงในคำถาม 1 อยู่ในประเทศเดียวกันกับของนักเรียน ขณะที่เมืองที่นักเรียนนึกถึงในคำถาม 2 อยู่ในอีกประเทศหนึ่ง? นึกถึงแผนที่ ป้ายบอกทางริมถนน ธงชาติ และเงิน นักประวัติศาสตร์สามารถพิสูจน์ได้อย่างไรว่าเมืองต่างๆ อยู่หรือไม่อยู่ในประเทศเดียวกัน? อธิบาย |

|  |
| --- |
| แบบฝึกหัด 3: ปริศนาประวัติศาสตร์ |
| ทั้งกลุ่มช่วยกันอ่านข้อมูลและหาหลักฐานสนับสนุนแต่ละทฤษฎี   |  |  | | --- | --- | | หลักฐานสนับสนุนทฤษฎี 1: ชาวพยูรวมตัวเป็นเมืองอิสระเล็กๆ ที่ดำรงอยู่ในช่วงเวลาเดียวกัน | หลักฐานสนับสนุนทฤษฎี 2: ชาวพยูรวมตัวเป็นอาณาจักรขนาดใหญ่ที่ดำรงอยู่ตั้งแต่ศตวรรษที่ 1 ถึง 9 | |  |  |   แลกเปลี่ยนกันในกลุ่มว่าเชื่อทฤษฎีไหนโดยอาศัยหลักฐานที่พบ  เราเชื่อทฤษฎี 1/2 (วงกลมเลือกหนึ่งทฤษฎี) เพราะ: |